## Pravilnik o mjerama za suzbijanje i iskorjenjivanje pčelinjih zaraznih bolesti

### NN 69/1991 (20.12.1991.), Pravilnik o mjerama za suzbijanje i iskorjenjivanje pčelinjih zaraznih bolesti

# MINISTARSTVO POLJOPRIVREDE, ŠUMARSTVA I VODOPRIVREDE

Na temelju članka 28. stavke 5. Zakona o zdravstvenoj zaštiti životinja
i veterinarskoj djelatnosti ("Narodne novine", br. 52/91), ministar
poljoprivrede, šumarstva i vodoprivrede donosi

## PRAVILNIK

### o mjerama za suzbijanje i iskorjenjivanje pčelinjih zaraznih bolesti

Članak 1.

Ovim se pravilnikom propisuju mjere za suzbijanje i iskorjenjivanje
pčelinjih zaraznih bolesti Pestis apium (u daljnjem tekstu: američka gnjiloća
pčelinjih legla), Nosemosis (u daljnjem tekstu: nozemoza) i Varroosis (u
daljnjem tekstu : varooza).

Članak 2.

Pčelinje se leglo smatra oboljelim od američke gnjiloće pčelinjeg legla,
ako se kliničkim pregledom utvrde promjene karakteristične za tu bolest,
a dijagnostičkim ispitivanjem utvrdi Bacijlus larvae, kao uzročnik te bolesti.

Članak 3.

Dijagnostičkom ispitivanju, koje se obavlja u za to odredenoj specijalističkoj
veterinarskoj organizaciji, podliježu sve pčelinje zajednice za koje se
posumnja na zarazu iz članka 2. ovog pravilnika.

Kontrolno dijagnostičko ispitivanje na američku gnjiloću pčelinjeg legla
obavlja se u rujnu ili listopadu, u svim pčelinjacima u kojima je ta raza
utvrđena

Članak 4.

Ako se u pčelinjaku utvrdi američka gnjiloća pčelinjeg legla, naredit
će se ove mjere:

1. zatvaranje zaraznog pčelinjaka;

2. uništavanje svih zaraženih košnica s nepokretnim saćem, zajedno s
pčelama i saćem;

3. uništavanje svih dotrajalih košnica, bez obzira na tip izrade, zajedno
s pčelama i saćem:

4. uništavanje, pčela i saća s leglom iz zaraženih košnica spaljivanjem
i zakopavanjem, s tim da se pribor i košnice dezinficiraju;.

5. pretresanje i lijećenje pčela ako su pčelinje zajednice jake i ako
vremenske prilike i epizootiološka situacija to omogućavaju;

6. zabrana držanja pčelinjih zajednica bez matica i sprečavanje rojenja
pčela u zaraženom pčelinjaku;

7. dezinfekcija pčelinjaka i pčelarskog pribora koji se upotrebljavaju
pri provedbi mjera naređenih u zaraženom pčelinjaku odgovarajućim dezinfekcijskim
sredstvom ili ovisno o materijalu, opaljivanjem:

8. preventivno tretiranje svih zdravih pčelinjih zajednica odgovarajućim
lijekom.

Članak 5.

U polumjeru od tri kilometra oko zaraženog pčelinjaka obvezno je dijagnostičko
ispitivanje na američku gnjiloću pčelinjeg legla svih pčelinjih zajednica
uz istovremeno preventivno tretiranje odgovarajućim lijekom.

Članak 6.

Smatra se da je američka gnjiloća pčelinjeg legla u zaraženom pčelinjahu
prestala ako su provedene sve naredene mjere iz članka 4. ovog pravilnika.

U pčelinjacima iz stavke 1. ovog članka mora se provesti kontrolno dijagnostičko
ispitivanje dva mjeseca nakon provedbe naredenih mjera.

Članak 7.

Smatra se da su pčele oboljele od nozemoze ako se kliničkim pregledom
utvrde promjene karakteristične za tu bolest, a dijagnostičkim ispitivanjem
utvrdi Nosema apis.

Članak 8.

Dijagnostičkom ispitivanju na nozemozu, koje se provodi u za to odredenoj
specijalističkoj veterinarskoj organizaciji podliježu jednom godišnje -
do kraja ožujka - svi pčelinjaci iz kojih se stavljaju u promet pčelinje
zajednice, sve pčelinje zajednice za uzgoj matica, sve pčelinje zajednice
u oplodnim stanicama i sve pčelinje zajednice sumnjive na nozemozu.

Članak 9.

Ako se kod pčela utvrdi nozemoza s kliničkim znacima, u zaraženom će
se pčelinjaku narediti ove mjere:

1. lijećenje pčelinjih zajednica odgovarajućim lijekom i prebacivanje
pčela iz zaraženih košnica u dezinficirane košnice:

2. zatvaranje zaraženog pčelinjaka i zabrana prometa do završetka lijećenja;

3. dezinfekcija odgovarajućim dezinfekcijskim sredstvom košnica u kojima
je utvrđena nozemoza, saća iz tih košnica, pčelarskog pribora i drugih
predmeta koji se upotrebljavaju u zaraženom pčelinjaku;

4. uređivanje higijenskih napajališta za pčele.

Članak 10.

Ako se dijagnostičkim ispitivanjem utvrde uzročnici nozemoze bez kliničkih
znakova karakterističnih za tu bolest, lijećit će se sve pčelinje zajednice
u tom pčelinjaku odgovarajući lijekom.

Članak 11.

Smatra se da je nozemoza u zaraženom pčelinjaku prestala ako su provedene
sve naređene mjere iz članka 9. ovog pravilnika.

Članak 12.

Smatra se da su pčele oboljele od varooze ako se kliničkim pregledom
posumnja u tu bolest, a dijagnostičkim ispitivanjem utvrdi Varroa jacobsony.

Članak 13.

Dijagnostičkom ispitivanju na varoozu, koje se obavlja u za to odredenoj
specijalističkoj veterinarskoj organizaciji, podliježu jednom godišnje
- do kraja ožujka - svi pčelinjaci iz kojih se stavljaju u promet pčelinje
zajednice za uzgoj matica, sve pčelinje zajednice u oplodnim stanicama
i sve pčelinjezajednice sumnjive na varoozu. Ako se posumnja da je pčelinja
zajednica zaražena tom bolešću, dijagnostičko se ispitivanje obavlja i
u drugim mjesecima.

Članak 14.

Ako se kod pčela utvrdi varooza u zaraženom pčelinjaku i u polumjeru
od tri kilometra oko njega, naredit će se ove mjere:

1. liječenje zaraženih pčelinjih zajednica najmanje dva puta godišnje,
u proljeće i u jesen;

2. odstranjivanje poklopljenih trutovskih ličinki iz košnica i primjena
drugih metoda za uništavanje parazita;

3. zabrana premještanja zaraženih pčelinjih zajednica do završetka odredenog
lijećenja.

Članak 15.

Smatra se da je varooza u zaraženom pčelinjaku prestala ako su provedene
sve naređene mjere iz članka 14. ovog pravilnika.

Članak 16.

Na dan stupanja na snagu ovog pravilnika prestaje važiti Pravilnik o
mjerama za suzbijanje i iskorjenjivanje pčelinjih zaraznih bolesti ("Službeni
list SFRJ", br. 6/88 i "Narodne novine", br. 52/91).

Članak 17.

Ovaj pravilnik stupa na snagu osmog dana od dana objave u "Narodnim
novinama".

Klasa: 322-01/91-01/500

Urbroj : 525-01-91-1

Zagreb. 5. prosinca 1991.

Ministar poljoprivrede, šumarstva i vodoprivrede

**Ivan Tarnaj, dipl. ing., v. r.**

Pravilnik, NN 69/1991-1805
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)